коментари относно целесъобразността Малайзия да бъде използвана като представителна държава, а Ajinomoto (Malaysia) Berhad — като производител в представителната държава.
 (150)
 След изпращането на втората бележка бяха получени коментари единствено от заявителя. Той представи коментари във връзка с избора на Малайзия за представителна държава.
 3.3.4. Равнище на социална закрила и на опазване на околната среда
 (151)
 След като въз основа на всички посочени по-горе елементи беше установено, че Малайзия е подходяща представителна държава, не бе необходимо да се извършва оценка на равнището на социална закрила и опазване на околната среда в съответствие с последното изречение на член 2, параграф 6а, буква а), първо тире от основния регламент.
 3.3.5. Заключение
 (152)
 Предвид изложения по-горе анализ Малайзия отговаря на критериите, определени в член 2, параграф 6а, буква а), първо тире от основния регламент, за да бъде счетена за подходяща представителна държава.
 (153)
 В коментарите си след окончателното разгласяване Anhui Jinhe заяви, че Малайзия не е подходяща представителна държава, тъй като има само едно дружество, Ajinomoto (Malaysia) Berhad, извършващо дейност в същата обща продуктова категория на Ace-K, а финансовите му данни са били засегнати от нарушения, тъй като разходите му са били силно зависими от покупки от свързани дружества. Anhui Jinhe изтъкна, че произтичащите от това по-ниски разходи за суровини и други преки разходи, направени от дружеството, обясняват високия процент на ПОАР, използван за формиране на нормалната стойност.
 (154)
 Комисията отбеляза, че в бележка 29 от финансовите отчети на Ajinomoto (Malaysia) Berhad за финансовата година, приключила на 31 март 2020 г. (66), в декларацията на директорите по отношение на сделките със свързани лица, включително покупките, се посочва: „Директорите са на мнение, че всички горепосочени сделки са сключени в хода на обичайната дейност и са при договорени условия, които не се различават съществено от тези, които може да съществуват при сделки с несвързани страни“. Освен това тази декларация, включена в бележките към финансовите отчети, беше одитирана в рамките на задължителния одит от независими одитори, които заявиха (67), че финансовите отчети дават вярна и точна представа за финансовото състояние на дружеството към 31 март 2020 г. Поради това Комисията счете, че може да определи ПОАР въз основа на съотношението между ПОАР и производствените разходи на Ajinomoto (Malaysia) Berhad и отхвърли аргумента на Anhui Jinhe.
 (155)
 Anhui Jinhe също така заяви, че Аржентина е по-подходяща представителна държава, тъй като е налице финансова информация, съотношението печалба/продажби от 5,3 % е разумно и аргументът на Комисията, че изискванията за лицензиране на вноса от Аржентина ограничават източниците на доставки, не е валиден, тъй като вносните мита се прилагат само за една държава (САЩ) и един продукт.
 (156)
 Комисията не се съгласи с тези твърдения. Комисията не отхвърли Аржентина като представителна държава, тъй като съотношението печалба/продажби от 5,3 % не е разумно, а по други причини. Всъщност, както е разяснено в съображение 137, липсват подробни финансови отчети за което и да е от съответните дружества в Аржентина за разлика от Малайзия. Освен това, в допълнение към вносното мито, посочено от Anhui Jinhe, Комисията установи изисквания за лицензиране на вноса за